stanford-oval/wikipedia huggingface dataset:
จังหวัดสระแก้วในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
ผลการเลือกตั้งแบบแบ่งเขต > เขตเลือกตั้งที่ 3

เขตการเลือกตั้งที่ 3 ประกอบไปด้วยอำเภออรัญประเทศ อำเภอโคกสูง อำเภอตาพระยา และอำเภอวัฒนานคร (เฉพาะตำบลแซร์ออและตำบลช่องกุ่ม)
| ผลการเลือกตั้งสมาชิกสภาผู้แทนราษฎร เขต 3 จังหวัดสระแก้ว> พรรค | ผลการเลือกตั้งสมาชิกสภาผู้แทนราษฎร เขต 3 จังหวัดสระแก้ว> พรรค | ผลการเลือกตั้งสมาชิกสภาผู้แทนราษฎร เขต 3 จังหวัดสระแก้ว> ผู้สมัคร | ผลการเลือกตั้งสมาชิกสภาผู้แทนราษฎร เขต 3 จังหวัดสระแก้ว> คะแนนเสียง | ผลการเลือกตั้งสมาชิกสภาผู้แทนราษฎร เขต 3 จังหวัดสระแก้ว> % | ผลการเลือกตั้งสมาชิกสภาผู้แทนราษฎร เขต 3 จังหวัดสระแก้ว> ± |
| --- | --- | --- | --- | --- | --- |
|  | เพื่อไทย   | สรวงศ์ เทียนทอง (1)* | 51,333 | 62.04 |  |
|  | ประชาธิปัตย์   | พลโท อิสระ วัชรประทีป (10) | 30,160 | 36.45 |  |
|  | ชาติพัฒนาเพื่อแผ่นดิน  | ภาณุวัฒน์ คงธนญานสกุล (2) | 356 | 0.43 |  |
|  | ความหวังใหม่  | ดาบตำรวจ ธนารัฐ วงศ์จำปา (34) | 209 | 0.25 |  |
|  | ดำรงไทย | ทองหล่อ มานุจำ (8) | 198 | 0.24 |  |
|  | เครือข่ายชาวนาแห่งประเทศไทย   | บุญธรรม สิงห์รัก (19) | 192 | 0.23 |  |
|  | กิจสังคม  | วัฒนา อนงค์เทพ (14) | 156 | 0.19 |  |
|  | เพื่อนเกษตรไทย  | ประเสริฐ เบ็ญจมาท (39) | 90 | 0.11 |  |
|  | พลังคนกีฬา  | เอกลักษณ์ สมตน (36) | 49 | 0.06 |  |
| ผลรวม | ผลรวม | ผลรวม | 82,743 | 100.00 | — |

| บัตรดี | บัตรดี | บัตรดี | 82,743 | 88.84 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 3,962 | 4.25 | – |
| บัตรเสีย | บัตรเสีย | บัตรเสีย | 6,440 | 6.91 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 93,145 | 72.13 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 129,129 | 100.00 | — |
: เพื่อไทย   ได้ที่นั่งจาก ประชาราช
ดูเพิ่ม

จังหวัดสระแก้วในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
จังหวัดสระแก้วในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
แหล่งข้อมูลอื่น

เว็บไซต์อย่างเป็นทางการของสำนักงานคณะกรรมการการเลือกตั้ง
| ด ค ก(พ> ศ. 2550 ←)    การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554   (→ พ.ศ. 2562) |
| --- | --- |
 กรุงเทพมหานคร  กระบี่  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี 
สมาชิกสภาผู้แทนราษฎร
| ด ค กจังหวัดสระแก้วในการเลือกตั้งสมาชิกสภาผู้แทนราษฎรไทย |
| --- | --- |
เลือกตั้งทั่วไป:  2538  2539  2544  2548  2550  2554  2562  2566
อรนุช อิศรางกูร ณ อยุธยา

| ท่านผู้หญิง อรนุช อิศรางกูร ณ อยุธยา ม> ป.ช., ม.ว.ม., ท.จ.ว. |
| --- | --- |
เกิด: อรนุช ทองเนื้อดี 13 เมษายน พ.ศ. 2486 (81 ปี)
มีชื่อเสียงจาก: นางสนองพระโอษฐ์ ผู้อำนวยการฝ่ายจัดจำหน่ายมูลนิธิส่งเสริมศิลปาชีพ
คู่สมรส: จิรายุ อิศรางกูร ณ อยุธยา
บุตร: จิรุตม์ อิศรางกูร ณ อยุธยา จิรัตถ์ อิศรางกูร ณ อยุธยา
บิดามารดา: วารี ทองเนื้อดี สุนทรี ทองเนื้อดี
ท่านผู้หญิงอรนุช อิศรางกูร ณ อยุธยา นางสนองพระโอษฐ์และผู้อำนวยการฝ่ายจัดจำหน่าย มูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ และเป็นภริยาจิรายุ อิศรางกูร ณ อยุธยา องคมนตรี
ประวัติ

ท่านผู้หญิงอรนุช อิศรางกูร ณ อยุธยา (สกุลเดิม ทองเนื้อดี)  เกิดเมื่อวันที่ 13 เมษายน พ.ศ. 2486 เป็นบุตรของวารี กับสุนทรี ทองเนื้อดี มีพี่น้อง 5 คน จบการศึกษามัธยมศึกษาปีที่ 6 จากโรงเรียนราชินี และ FRANCES KING SECRETARIAL COLLEGE ณ กรุงลอนดอน ประเทศอังกฤษ ต่อมาสมรสกับจิรายุ อิศรางกูร ณ อยุธยา องคมนตรี, อดีตผู้อำนวยการสำนักงานทรัพย์สินส่วนพระมหากษัตริย์, อดีตเลขาธิการพระราชวัง, อดีตรัฐมนตรีว่าการกระทรวงอุตสาหกรรม และรัฐมนตรีประจำสำนักนายกรัฐมนตรี สมัยรัฐบาลของพลเอกเปรม ติณสูลานนท์ มีบุตร 2 คน คือ
จิรุตม์ อิศรางกูร ณ อยุธยา ชื่อเล่น เอ้
จิรัตถ์ อิศรางกูร ณ อยุธยา ชื่อเล่น โอ๊ต
ท่านผู้หญิงอรนุช ได้ทำงานในคณะครุศาสตร์ จุฬาลงกรณ์มหาวิทยาลัย, เลขาของผู้เชี่ยวชาญด้านคมนาคม สภาพัฒนาการเศรษฐกิจแห่งชาติ,แผนกโฆษณา หนังสือพิมพ์บางกอกโพสต์,เลขาของกรรมการผู้จัดการ,ผู้ช่วยหัวหน้า เอ.อี.ทำโฆษณาให้ลูกค้า บริษัทกล๊าสแอ๊ดเวอร์ไทซิ่ง,เลขาฯ ทำงานทางศูนย์วิจัยทางทหาร ซึ่งมีผู้เชี่ยวชาญ อเมริกันมาสำรวจข้อมูลลุ่มแม่น้ำโขง,บริษัทอุตสาหกรรมพรมไทย และ เลขาฯ องค์การการบินพลเรือนระหว่างประเทศขององค์การสหประชาชาติ
ต่อมาท่านผู้หญิงอรนุชได้ถวายงานเป็นนางสนองพระโอษฐ์ในสมเด็จพระนางเจ้าสิริกิติ์ พระบรมราชินีนาถ และเป็นผู้อำนวยการฝ่ายจัดจำหน่าย มูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ
ท่านผู้หญิงอรนุช อิศรางกูร ณ อยุธยาได้รับพระราชทานเครื่องราชอิสริยาภรณ์ชั้นทุติยจุลจอมเกล้าวิเศษ ฝ่ายในเมื่อ พ.ศ. 2539
เครื่องราชอิสริยาภรณ์

ท่านผู้หญิงอรนุช อิศรางกูร ณ อยุธยา ได้รับพระราชทานเครื่องราชอิสริยาภรณ์ ดังนี้
พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. ไม่ปรากฏ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2539 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. ไม่ปรากฏ –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
พัก อึน-บิน

| Park Eun-bin พัก อึน-บิน |
| --- | --- |
Park for Marie Claire Korea in September 2022
สารนิเทศภูมิหลัง
เกิด:  (1992-09-04) 4 กันยายน ค.ศ. 1992 (32 ปี) โซล ประเทศเกาหลีใต้
ตัวแทน: Namoo Actors
การศึกษา: มหาวิทยาลัยซอกัง (Sogang University)   (Psychology and Media Communication) 
อาชีพ: นักแสดง
ปีที่แสดง: 1998–ปัจจุบัน

ชื่อเกาหลี
ฮันกึล: 박은빈
ฮันจา: 朴恩彬
อาร์อาร์: Bak Eun-bin 
เอ็มอาร์: Pak Ŭn-bin 
 
พัค อึน-บิน (เกิด วันที่ 4 กันยายน 2535) ที่ โซล ประเทศเกาหลีใต้ เป็นนักแสดงหญิงชาวเกาหลีใต้ เธอเข้าวงการบันเทิงเพียง อายุแค่ 7 ปี และเมื่อปี ค.ศ.2012 เธอได้รับเล่นบทนำครั้งแรกในละคร Operation Proposal
ประวัติ

พัก อึน-บิน (เกิด วันที่ 4 กันยายน 2535) ที่ โซล, ประเทศเกาหลีใต้ เป็นนักแสดงหญิงชาวเกาหลีใต้
ผลงาน > ละครโทรทัศน์

แคสต์อะเวย์ ดีว่า (Castaway Diva)  (tvN, 2023)
อูยองอู ทนายอัจฉริยะ (Extraordinary Attorney Woo)  (ENA, 2022)
ราชันผู้งดงาม (เคบีเอส, 2021)
Do You Like Brahms? (เอสบีเอส, 2020)
Hot Stove League (SBS, 2020)
สืบจากผี (KBS, 2018)
Judge vs. Judge (SBS, 2017)
Hello, My Twenties! 2 (JTBC, 2017)
Father, I'll Take Care of You (MBC, 2016)
Hello, My Twenties! (JTBC, 2016)
Hur Jun, the Original Story (MBC, 2013)
Operation Proposal (TV Chosun, 2012)
Gyebaek (MBC, 2011)
มุ่งสู่ดาว ก้าวตามฝัน (Dream High)  (KBS2, 2011) (cameo, ep 16)
ซอนต็อก มหาราชินีสามแผ่นดิน (Queen Seondeok)  (MBC, 2009)
ชอนชู หัวใจเพื่อแผ่นดิน (The Iron Empress)  (KBS2, 2008)
Lobbyist (SBS, 2007)
ตำนานจอมกษัตริย์เทพสวรรค์ (The Legend)  (MBC, 2007)
Catching Up with Gangnam Moms (SBS, 2007)
My Beloved Sister (MBC, 2006)
Seoul 1945 (KBS1, 2006)
Resurrection (KBS2, 2005)
Hong Kong Express (SBS, 2005)
Encounter (MBC, 2005)
Stained Glass (SBS, 2004)
The King's Woman (SBS, 2003)
Country Princess (MBC, 2003)
Age of Warriors (KBS1, 2003)
My Love Patzzi (MBC, 2002)
Glass Slippers (SBS, 2002)
Guardian Angel (SBS, 2001)
Sangdo (MBC, 2001)
Empress Myeongseong (KBS2, 2001)
The Thief's Daughter (SBS, 2000)
White Nights 3.98 (SBS, 1998)
ผลงาน > ภาพยนตร์

Boston 1947 (2022)
The Witch: Part2 The Other One (2022)
Secretly, Greatly (2013)
Death Bell 2: Bloody Camp (2010)
How to Keep My Love (2004)
Has the Shower Ended? (short film from 1.3.6, 2004)
The Romantic President (2002)
ผลงาน > วาไรตี้โชว์

Sonyeon Sonyeo Gayo Baekso (KM, 2009) - Co-host
열려라 동요세상 (KBS1, 2001)
ผลงาน > ละครเวที

A Long Time Ago, Whoa, Whoa... (Dongnang Repertory Company, 2009)
รางวัลที่ได้รับและเข้าชิง

| ปี | รางวัล | ประเภท | ผลงานที่เข้าชิง | ผล | อ้างอิง |
| --- | --- | --- | --- | --- | --- |
| 2007 | SBS Drama Awards | Best Young Actress | Catching Up with Gangnam Moms | เสนอชื่อเข้าชิง |  |
| 2009 | KBS Drama Awards | Best Young Actress | The Iron Empress | ชนะ |  |
| 2013 | MBC Drama Awards | Best New Actress | Hur Jun, the Original Story | เสนอชื่อเข้าชิง |  |
| 2017 | Seoul Webfest 2017 | Best Korean Actress | Choco Bank | เสนอชื่อเข้าชิง |  |
| 2017 | 10th Korea Drama Awards | Best New Actress | Father, I'll Take Care of You | เสนอชื่อเข้าชิง |  |
| 2017 | MBC Drama Awards | Excellence Award, Actress in a Weekend Drama | Father, I'll Take Care of You | เสนอชื่อเข้าชิง |  |
| 2017 | SBS Drama Awards | Excellence Award, Actress in a Wednesday-Thursday Drama | Judge vs. Judge | เสนอชื่อเข้าชิง |  |
| 2018 | KBS Drama Awards | Excellence Award, Actress in a Miniseries | The Ghost Detective | เสนอชื่อเข้าชิง |  |
แหล่งข้อมูลอื่น

พัก อึน-บิน ที่ Namoo Actors (ในภาษาเกาหลี)
พัก อึน-บิน ที่ฮันซีเนมา
พัก อึน-บิน ที่โคเรียนมูวีเดตาเบส
พัก อึน-บิน ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เกาหลี 
ศิลปิน:  มิวสิกเบรนซ์
ปฏิบัติการต่อต้านการก่อการร้ายระหว่างประเทศของรัสเซีย

รัฐบาลรัสเซียมีส่วนร่วมในปฏิบัติการการต่อต้านการก่อการร้ายหลายครั้งในต่างประเทศ โดยความร่วมมือกับประเทศอื่น ๆ
การประชุมสุดยอดว่าด้วยความมั่นคงเดลี

การประชุมสุดยอดว่าด้วยความมั่นคงเกิดขึ้นเมื่อวันที่ 14 กุมภาพันธ์ ค.ศ. 2007 ร่วมกับรัฐมนตรีว่าการกระทรวงการต่างประเทศของจีน, อินเดีย และรัสเซีย ในการประชุมที่ทำเนียบไฮเดอราบาด เดลี ประเทศอินเดีย เพื่ออภิปรายเกี่ยวกับการก่อการร้าย, การค้ายาเสพติดผิดกฎหมาย, การปฏิรูปสหประชาชาติ รวมทั้งสถานการณ์ความมั่นคงในอัฟกานิสถาน, อิหร่าน, อิรัก และเกาหลีเหนือ
กระทรวงการต่างประเทศอินเดียออกแถลงการณ์ในนามของรัฐบาลทั้งสามซึ่งกล่าวว่า "เราได้แบ่งปันความคิดของเราเกี่ยวกับประเด็นทางการเมือง, เศรษฐกิจ และความมั่นคงของสถานการณ์โลก, ระเบียบโลกในปัจจุบัน และการพัฒนาล่าสุดในด้านต่าง ๆ ของความกังวลซึ่งกันและกัน เราเห็นพ้องกันว่าความร่วมมือค่อนข้างมากกว่าการเผชิญหน้า ที่ควรควบคุมแนวทางการดำเนินงานในระดับภูมิภาคและระดับโลก โดยมีมุมมองตรงกันเกี่ยวกับการก่อการร้ายและการสำแดงในทุกรูปแบบ รวมทั้งความจำเป็นที่จะต้องแก้ไขปัญหาการก่อการร้าย ตลอดจนการเชื่อมโยงกับการค้ายาเสพติดผิดกฎหมาย"
อัฟกานิสถาน

รองนายกรัฐมนตรีรัสเซีย วาเลนตินา มัตวิเยนโก ประกาศเมื่อเดือนตุลาคม ค.ศ. 2002 ว่ารัฐบาลรัสเซียจะให้ความช่วยเหลือแก่ผู้ลี้ภัยชาวอัฟกันออกจากประเทศอัฟกานิสถานหากปฏิบัติการต่อต้านการก่อการร้ายต่อต้านกลุ่มตอลิบานสร้างภัยพิบัติด้านมนุษยธรรม ส่วนวันที่ 10 กันยายน ค.ศ. 2002 ซึ่งเป็นวันก่อนวันครบรอบปีแรกของวินาศกรรม 11 กันยายน ค.ศ. 2001 วลาดีมีร์ ชิรีนอฟสกี รองประธานแห่งสภาดูมาและผู้นำพรรคเสรีประชาธิปไตยแห่งรัสเซียกล่าวว่า รัสเซียควรเป็นกลางในการปฏิบัติการต่อต้านการก่อการร้ายของสหรัฐ ระหว่างการอภิปรายโต๊ะกลมในมอสโก ชิรีนอฟสกีกล่าวว่ากองทหารรัสเซียไม่ควรเข้าไปในอัฟกานิสถานเพราะทำเช่นนั้นจะ "ให้สิทธิ์แก่กลุ่มตอลิบานในการบุกเอเชียกลาง" นอกจากนี้เขายังอ้างว่า "ไม่ว่าใครจะเป็นผู้ก่อการร้ายในสหรัฐเมื่อวันที่ 11 กันยายน สิ่งนี้เป็นที่โปรดปรานสำหรับสหรัฐและมุ่งต่อต้านรัสเซีย" โดยอ้างว่าสหรัฐต้องการให้รัสเซียไปทำสงครามกับโลกอิสลาม
รัฐมนตรีว่าการกระทรวงการต่างประเทศอัฟกานิสถาน อับดุลเลาะห์ อับดุลเลาะห์ ได้พบกับรัฐมนตรีว่าการกระทรวงการต่างประเทศรัสเซีย เซียร์เกย์ ลาฟรอฟ เมื่อวันที่ 7 พฤษภาคม ค.ศ. 2004 พวกเขาคุยกันถึงการพัฒนาเศรษฐกิจและความมั่นคงของอัฟกานิสถาน
อิหร่าน

รัฐบาลรัสเซียได้ทำงานร่วมกับสหรัฐและอิหร่านในการปฏิบัติการต่อต้านการก่อการร้าย อะเลคซันดร์ กูรอฟ พลตำรวจโทและประธานคณะกรรมการความมั่นคงแห่งสภาดูมา กล่าวว่าสหรัฐให้ความสำคัญกับการต่อสู้ในสงครามเย็นเป็นบางส่วน มีส่วนทำให้ไม่สามารถทำนายการโจมตี 9/11 ได้ และสนับสนุนความร่วมมือที่มากขึ้นระหว่างทั้งสองประเทศ
คาซัคสถาน

ยูรี บาลูเยฟสกี รัฐมนตรีช่วยว่าการกระทรวงกลาโหมคนที่หนึ่งและหัวหน้ากองเสนาธิการรัสเซีย กล่าวปาฐกถากับหัวหน้ากองเสนาธิการของอาเซอร์ไบจาน, อาร์มีเนีย, เบลารุส, คาซัคสถาน, คีร์กีซสถาน, ทาจิกิสถาน, อุซเบกิสถาน และยูเครนในเดือนกุมภาพันธ์ ค.ศ. 2006 ก่อนวันครบรอบปีที่สิบห้าของการก่อเครือรัฐเอกราช เขาเรียกร้องให้พวกเขาร่วมมือกันต่อสู้กับ "การก่อการร้าย, อาชญากรรมข้ามพรมแดน และมาเฟียยาเสพติด" ส่วนรัฐบาลของจอร์เจีย, มอลโดวา และเติร์กเมนิสถานเลือกที่จะไม่ส่งผู้แทนเข้าร่วมการประชุม
ในเวลาเดียวกันคาซัคสถานได้ส่งผู้ต้องสงสัยว่าเป็นผู้ก่อการร้ายข้ามแดนไปยังรัสเซีย ตัวแทนของเอฟเอสบีและเคเอ็นบีได้จับวากา อิซเมลอฟ ซึ่งต้องสงสัยว่ามีส่วนร่วมในการโจมตีโรงเรียนเบสลันและการโจมตีอื่น ๆ ที่อินกูเชเตีย ในปฏิบัติการร่วมกันในคาซัคสถาน ซึ่งในครั้งนั้นเคเอ็นบีของคาซัคสถานได้ส่งมอบเขาไปยังเอฟเอสบีของรัสเซีย[ต้องการอ้างอิง]
ทาจิกิสถาน

การค้ายาเสพติดในเอเชียกลางเป็นแหล่งระดมทุนที่สำคัญสำหรับองค์การก่อการร้าย รองจากการบริจาคอุปกรณ์ทางทหารและการจัดหาเงินทุนโดยตรงจากผู้สนับสนุนการก่อการร้ายของรัฐ รัฐบาลทาจิกิสถานได้ขอร้องรัสเซียเมื่อวันที่ 15 พฤษภาคม ค.ศ. 2004 เพื่อให้เริ่มถอนทหาร 20,000 นายจากชายแดนทาจิกิสถานกับอัฟกานิสถานออกไปบ้าง ซึ่งการถอนทหารเป็นที่กังวลต่อรัฐบาลสหรัฐเนื่องจากการมีอยู่ของกองทหารช่วยป้องกันการค้ายาเสพติดข้ามพรมแดน
พระยาศรีสุริยวงศ์ (พระเมืองไชย)

พระยาศรีสุริยวงศ์ หรือเจ้าหลวงนครไชยวงศา หรือพระเมืองไชย ในพงศาวดารไทยเรียก พญามังไชย ทรงเป็นเจ้าผู้ครองนครแพร่ องค์ที่ 21 ได้รับการสถาปนาจากกษัตริย์พม่าในยุคพม่าปกครอง ภายหลังได้เข้าสวามิภักดิ์ต่อพระเจ้ากรุงธนบุรีในปี พ.ศ. 2313 พระเจ้ากรุงธนบุรีโปรดเกล้าฯ แต่งตั้งยศตามแบบสยามเป็น “พระยาศรีสุริยวงศ์”
พระประวัติ

พระเมืองไชย หรือ เจ้ามังไชย (คำว่ามังไชยมาจากตำแหน่งพระเมืองไชย ทำให้มีความเข้าใจคลาดเคลื่อนว่าเจ้าเมืองแพร่องค์นี้เป็นพม่า ที่มังมีความหมายว่าเจ้า) ไม่ทราบนามเดิม เชื้อสายและบรรพบุรุษนั้นไม่ปรากฏหลักฐาน แต่มีการเสนอว่าพญาเชียงเลือ (เชียงเลอ) ผู้ถูกส่งมาปกครองเมืองแพร่เมื่อ พ.ศ. 2106 เป็นต้นตระกูลของเจ้าผู้ครองนครแพร่ ไม่ปรากฏหลักฐานว่าเป็นเชื้อสายเจ้านายในราชวงศ์มังรายแต่อย่างใด เดิมอาจเป็นเพียงขุนนางระดับ “เจ้าเมือง” หรือ “เจ้าพันนา” ที่ปกครองพันนาหนึ่งของเมืองเชียงใหม่เท่านั้น อีกทั้งในยุคพม่าปกครองมีการสับเปลี่ยนเจ้าเมืองหัวเมืองสำคัญต่าง ๆ อยู่เสมอเพื่อป้องกันการสั่งสมอำนาจ จึงเป็นไปได้น้อยมากที่พม่าจะปล่อยให้เชื้อสายของพญาเชียงเลือสืบทอดอำนาจกันปกครองเมืองแพร่มาจนถึงพระเมืองไชยกว่า 200 ปี และที่กล่าวว่าพระเมืองไชยเป็นเชื้อสายพม่า แต่จากเอกสารบันทึกฝ่ายสยามระบุว่าพระเมืองไชยเป็น “คนลาว” (คนล้านนา, ไทยวน) อีกทั้งคัมภีร์ใบลานที่จารขึ้นโดยพระเมืองไชยก็เป็นอักษรธรรมล้านนา พระเมืองไชยจึงเป็นขุนนางเชื้อสายไทยวน ที่กษัตริย์พม่าสถาปนาขึ้นเป็นเจ้าผู้ครองนครแพร่มาตั้งแต่ก่อน พ.ศ. 2309
พระประวัติ > สงครามเสียกรุงศรีอยุธยาครั้งที่สอง

พ.ศ. 2309 พระเมืองไชยได้คุมกองทัพเมืองแพร่ประมาณ 300 เศษ ตามกองทัพพม่ามาทำศึกในคราวการเสียกรุงศรีอยุธยาครั้งที่สอง ได้รับมอบหมายให้ตั้งค่ายที่ตำบลโพธิ์งาม เกลี้ยกล่อมคนไทยในแขวงเมืองสิงห์บุรีและยกทัพมาตีค่ายบางระจันด้วย ต่อมาเนเมียวสีหบดีให้นำกองทัพมาตั้งค่าย ณ ค่ายโพธิ์สามต้นฟากตะวันออก แต่ภายหลังได้หลบหนีกลับเมืองไป พระราชพงศาวดาร ฉบับพันจันทนุมาศ (เจิม) ระบุเพิ่มเติมว่าพระเมืองไชย "... ให้คนถือหนังสือเข้ามาถึงพระยายมราชว่า พระเจ้าอยู่หัวทรงธรรมมีพระคุณอยู่ จึงมิได้อยู่รบกรุงด้วยพะม่า..."
พระราชพงศาวดาร ฉบับพระราชหัตถเลขาที่ชำระในสมัยหลังระบุต่างไปว่า พระเมืองไชยนำทัพหนีกลับทางพระพุทธบาท สระบุรี พม่ายกไปติดตามทันได้รบกันกลางทาง ฝ่ายพม่าตายมากกว่าเลยถอยกลับ และให้ปักหนังสือความว่า "...สมเด็จพระเจ้าทรงธรรมมีพระคุณแก่ข้าพระพุทธเจ้าเป็นอันมาก ข้าพระพุทธเจ้าไม่อยู่รบกรุงเทพมหานครด้วยพม่าแล้ว จะกลับบ้านเมืองของตน..." พวกขุนโขลนข้าพระพุทธบาทเก็บนำบอกส่งเข้ามาถวาย ซึ่งเหตุการณ์นี้อาจไม่ได้เกิดขึ้นจริงก็ได้ เนื่องจากภายหลังจากการศึก ทางพม่ามิได้นำตัวพระเมืองไชยมาพิจารณาโทษหรือนำตัวมาลงโทษแต่ประการใด ยังคงปล่อยให้พระเมืองไชยเป็นเจ้าเมืองแพร่ตามเดิม
พระประวัติ > ชุมนุมเจ้าพระฝางและการสวามิภักดิ์ต่อกรุงธนบุรี

ในช่วงสภาพจลาจลหลังการเสียกรุงศรีอยุธยาครั้งที่สอง ปรากฏหลักฐานว่าพระเมืองไชยได้เข้าร่วมกับชุมนุมเจ้าพระฝางด้วย ดังโคลงยอพระเกียรติพระเจ้ากรุงธนบุรี ของนายสวนมหาดเล็ก กล่าวว่า
| 0 | 1 | 2 |
| --- | --- | --- |
| ๏ ปางสวางคบุเรศร้าย |  | รแวงผิด |
| พุทธบุตรละพุทธกิจ |  | ก่อแกล้ว |
| ทุศิลทุจริตอิจ |  | ฉาราช |
| เสด็จปราบสัตวบาปแผ้ว |  | ฟอกฟื้นสาสนา ฯ |
| 0 | 1 | 2 |
| --- | --- | --- |
| ๏ แล้วฉลองพุทธธาตุแท้ |  | สุจริต |
| สมณะบรรพชิต |  | ใช่น้อย |
| พระอวยธนอุทิศ |  | ทานทั่ว |
| มีมหรศพช้อย |  | ชื่นช้อยชนเขษม ฯ |
| 0 | 1 | 2 |
| --- | --- | --- |
| ๏ เมืองชัยที่ร่วมร้าย |  | เวียงสวางค์ |
| พ่ายพระเดชคุณปาง |  | ปิ่มม้วย |
| กลับน้อมศิโรตมางค์ |  | มาเล่า |
| มาภักดิ์เปนทหารด้วย |  | อยู่ใต้บาทบงสุ์ ฯ |
— โคลงยอพระเกียรติพระเจ้ากรุงธนบุรี
พ.ศ. 2313 สมเด็จพระเจ้ากรุงธนบุรีเสด็จยกทัพขึ้นมาตีเมืองเชียงใหม่ครั้งแรก ขณะตั้งทัพอยู่ที่พระตำหนักหาดทรายฟากตะวันออกของเมืองพิชัย พระเมืองไชยได้นำขุนนางไพร่พลเมืองแพร่ลงมาขอสวามิภักดิ์ ทรงพระกรุณาโปรดเกล้าตั้งยศแบบสยามให้เป็น พระยาศรีสุริยวงศ์ และโปรดเกล้าให้เข้าร่วมกองทัพขึ้นไปตีเมืองเชียงใหม่ด้วย ดังพระราชพงศาวดารระบุว่า
พระเจ้าอยู่หัวทรงพระนาวาธินั่งกราบ เสดจ์โดยทางชลมารรค์ขึ้นไปประทับ ณะพระตำหนักหาดทราย หน้าเมืองพิไชยฟากตวันออก เมืองไชยกับพักพวกล่าวมีชื่อสมักเข้ามาทำราชการ ทรงพระกรรณาตั้งให้เปนพญาศรีสุริวงษ์ แล้วสั่งให้เจ้าพญาจักรี เจ้าพญามหามนตรี อยู่รักษาเรือพระธินั่งแลเรือข้าทูลลอองทั้งปวงณเมืองพิไชย
ในช่วงสงครามอะแซหวุ่นกี้ พ.ศ. 2318 หลักฐานไทยได้ระบุว่าพระยาศรีสุริยวงศ์ (พระเมืองไชย) ได้ถูกพม่าจับตัวไปในคราวนั้น แต่ราชวงศ์ปกรณ์ พงศาวดารเมืองน่านระบุว่าพระยาศรีสุริยวงศ์ (พระเมืองไชย) ยังได้คุมทัพเมืองแพร่เข้าร่วมสงครามตีเมืองเชียงแสนใน พ.ศ. 2323 และตำนานพื้นเมืองเชียงใหม่ พื้นเมือเชียงแสน คำมะเกล่าเมืองเชียงแสน และราชวงศ์ปกรณ์ พงศาวดารเมืองน่านต่างระบุเหมือนกันว่าพระยาศรีสุริยวงศ์ (พระเมืองไชย) ถูกพม่าจับตัวในช่วงสงครามเก้าทัพ หลักฐานไทยจึงน่าจะคลาดเคลื่อนมากกว่า
พระประวัติ > สงครามตีเมืองเชียงแสน

พ.ศ. 2323 เจ้าฟ้าเพชรเม็ง (เจ้าน้อยจิตตะ) เจ้าฟ้าเชียงราย และเจ้าฟ้าเมืององค์ (เจ้าน้อยไชยสาร) ได้ทำการต่อต้านพม่าแล้วหนีเข้ามาเมืองนครลำปาง พระยาวิเชียรปราการ (บุญมา) เจ้าเมืองเชียงใหม่ พระยากาวิละ เจ้าเมืองนครลำปาง พระยาศรีสุริยวงศ์ (พระเมืองไชย) เจ้าเมืองแพร่ และลาวหลวงพระบาง ร่วมกันนำกองทัพขึ้นไปตีเมืองเชียงแสน ซึ่งเป็นฐานที่มั่นของพม่าในล้านนา กองทัพได้ตั้งค่ายอยู่บ้านสบกก ทำการสู้รบ 1 เดือนจนสามารถตีเมืองเชียงแสนแตกได้ กวาดต้อนครัวเมืองเชียงแสนลงมาได้ถึงประมาณ 1,767 ครัว
พระประวัติ > สงครามเก้าทัพ

ในช่วงสงครามเก้าทัพ พ.ศ. 2328 สะโดศิริมหาอุจนา (Thado Thiri Maha Uzana) เจ้าเมืองตองอู (พื้นเมืองเชียงแสนเรียก โป่พะครานมินคี) ยกทัพจำนวน 30,000 คน จากเมืองเชียงแสนเข้าล้อมเมืองนครลำปาง และทำการโจมตีเมืองตาก เมืองแพร่ เมืองเถิน เมืองน่าน และหัวเมืองฝ่ายเหนือ กองทัพพม่าสามารถจับตัวพระยาเชียงเงิน พระยาเถินเฒ่า พระยามงคลยศประเทศราช (เจ้าขนานจันทปโชติ) และพระยาสุริวงศ์ (พระเมืองไชย) ได้ ราชวงษปกรณ์ พงศาวดารเมืองน่านระบุต่างไปว่า พระยามงคลยศประเทศราช (เจ้าขนานจันทปโชติ) และพระยาศรีสุริวงศ์ (พระเมืองไชย) ได้ทำการยอมสวามิภักดิ์กับพม่าโดยไม่ได้สู้รบ กองทัพพม่ากวาดต้อนชาวเมืองตาก เถิน แพร่ น่านมาไว้ยังเมืองเชียงแสน ส่วนตัวพระยาศรีสุริวงศ์ (พระเมืองไชย) ถูกนำตัวไปเมืองอังวะ
ราชโอรส-ธิดา

พระเมืองไชยมีราชเทวีคือแม่เจ้าบุษบา มีราชธิดาปรากฏนามองค์หนึ่งชื่อ "เจ้าสุชาดา" ต่อมาได้เสกสมรสกับพระยาเทพวงศ์ (เจ้าน้อยอุปเสน) เจ้าผู้ครองนครแพร่ องค์ที่ 23 และได้รับการสถาปนาเป็นแม่เจ้าสุชาดาราชเทวี
ตำบลหนองตอง

| ตำบลหนองตอง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Nong Tong
ประเทศ: ไทย
จังหวัด: เชียงใหม่
อำเภอ: หางดง
พื้นที่
 • ทั้งหมด: 14.00 ตร.กม. (5.41 ตร.ไมล์)
ประชากร (2566)
 • ทั้งหมด: 8,185 คน
 • ความหนาแน่น: 584.64 คน/ตร.กม. (1,514.2 คน/ตร.ไมล์)
รหัสไปรษณีย์ : 50230
รหัสภูมิศาสตร์: 501504
 ส่วนหนึ่งของสารานุกรมประเทศไทย
หนองตอง เป็นตำบลในอำเภอหางดง จังหวัดเชียงใหม่ เดิมมีฐานะเป็นสุขาภิบาลหนองตองพัฒนา เป็นเทศบาลตำบลในปี พ.ศ. 2542 พื้นที่มีสภาพทางเศรษฐกิจดีมาก มีสิ่งอำนวยความสะดวกประชาชนแยกเป็นเอกเทศจากอำเภอ ได้แก่ ที่ทำการไปรษณีย์หนองตอง ธนาคารเพื่อการเกษตรและสหกรณ์การเกษตรและสถานีตำรวจภูธรหนองตอง มีพื้นที่อยู่ใกล้เทศบาลเมืองลำพูนซึ่งเดินทางเพียง 7.8 กิโลเมตร
| เทศบาลตำบลหนองตองพัฒนา |
| --- | --- |
เทศบาลตำบล
ทต.หนองตองพัฒนา
พิกัด: 18°37′01.4″N 98°57′04.0″E﻿ / ﻿18.617056°N 98.951111°E﻿ / 18.617056; 98.951111
ประเทศ:  ไทย
จังหวัด: เชียงใหม่
อำเภอ: หางดง
พื้นที่
 • ทั้งหมด: 14.00 ตร.กม. (5.41 ตร.ไมล์)
ประชากร (2566)
 • ทั้งหมด: 8,185 คน
 • ความหนาแน่น: 584.64 คน/ตร.กม. (1,514.2 คน/ตร.ไมล์)
รหัส อปท.: 05501501
ที่อยู่ สำนักงาน: เลขที่ 233 หมู่ 2 ถนนสันป่าตอง-ลำพูน ตำบลหนองตอง อำเภอหางดง จังหวัดเชียงใหม่ 50340
เว็บไซต์: www.nongtongpattana.go.th
 ส่วนหนึ่งของสารานุกรมประเทศไทย
ที่ตั้งและอาณาเขต

ตำบลหนองตอง มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลหารแก้ว
ทิศใต้ ติดต่อกับตำบลแม่ก๊า (อำเภอสันป่าตอง)
ทิศตะวันออก ติดต่อกับตำบลสันทราย (อำเภอสารภี) และตำบลริมปิง (อำเภอเมืองลำพูน จังหวัดลำพูน)
ทิศตะวันตก ติดต่อกับตำบลทุ่งต้อม (อำเภอสันป่าตอง)
ประวัติ

หนองตอง เดิมเป็นตำบลของอำเภอสันป่าตอง จังหวัดเชียงใหม่ ในปี พ.ศ. 2451 กระทรวงมหาดไทยได้ดำเนินการยกเลิกอำเภอสันป่าตองลง และโอนพื้นที่ตำบลหนองตอง มาขึ้นกับอำเภอแม่ท่าช้าง (อำเภอหางดง) จนเมื่อปี พ.ศ. 2481 กระทรวงมหาดไทยได้ยุบอำเภอหางดงลงเป็นกิ่งอำเภอ ขึ้นกับอำเภอเมืองเชียงใหม่ ได้พิจารณาโอนพื้นที่ตำบลหนองตอง อำเภอหางดง ไปขึ้นกับอำเภอบ้านแม (อำเภอสันป่าตอง)
พ.ศ. 2490 กระทรวงมหาดไทยได้พิจารณายกกิ่งอำเภอหางดง ขึ้นเป็นอำเภอหางดง อีกครั้ง ในอีก 2 ปีถัดมาเขตตำบลหนองตอง ของอำเภอสันป่าตอง แจ้งแก่ทางราชการว่าประชาชนในตำบลหนองตอง ไปติดต่อราชการกับอำเภอหางดง สะดวกกว่าไปติดต่อราชการกับอำเภอสันป่าตอง จึงโอนพื้นที่ตำบลหนองตอง (ยกเว้นหมู่ที่ 8–10) มาขึ้นกับอำเภอหางดง กับโอนพื้นที่หมู่ 8–9 (ในขณะนั้น) ของตำบลหนองตอง ไปขึ้นกับตำบลแม่ก๊าและโอนพื้นที่หมู่ 10 (ในขณะนั้น) ของตำบลหนองตอง ไปขึ้นกับตำบลทุ่งต้อม
พ.ศ. 2513 พ.ต.อ.นิรันดร ชัยนาม ผู้ว่าราชการจังหวัดเชียงใหม่ ร่วมกับกำนันตำบลหนองตอง ผู้ใหญ่บ้าน ผู้นำชุมชน และพลเอก ป.จารุเสถียร รัฐมนตรีว่าการกระทรวงมหาดไทย ได้พิจารณาพื้นที่ทั้งตำบลหนองตองเป็นพื้นที่ตั้งของชุมชนค่อนข้างหนาแน่นและกระจายเต็มพื้นที่ มีตลาด โรงสี ที่ทำการไฟฟ้า สถานีอนามัย สถานีตำรวจ โรงเรียน จึงตั้งเป็น สุขาภิบาลหนองตองพัฒนา และยกฐานะเป็นเทศบาลตำบลในปี พ.ศ. 2542
การแบ่งเขตการปกครอง > การปกครองส่วนภูมิภาค

พื้นที่ตำบลหนองตองประกอบด้วยหมู่บ้านทั้งสิ้นจำนวน 14 หมู่บ้าน มีจำนวนประชากร 8,185 คน แบ่งเป็นชาย 3,784 คน หญิง 4,401 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 5 จาก 11 ตำบลในอำเภอหางดง
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2566 | พ> ศ. 2565 | พ> ศ. 2564 | พ> ศ. 2563 | พ> ศ. 2562 | พ> ศ. 2561 | พ> ศ. 2560 |
| --- | --- | --- | --- | --- | --- | --- | --- |
| บวกครก | 938 | 954 | 972 | 974 | 984 | 998 | 1,000 |
| ต้นโชค | 868 | 861 | 889 | 910 | 911 | 912 | 919 |
| หนองใคร้ | 858 | 864 | 882 | 904 | 909 | 927 | 934 |
| หนองตอง | 841 | 847 | 845 | 856 | 861 | 878 | 873 |
| ป่าเป้า | 687 | 698 | 707 | 705 | 702 | 706 | 705 |
| หนองบัว | 612 | 628 | 633 | 636 | 637 | 644 | 645 |
| คันธรส | 558 | 551 | 554 | 559 | 564 | 571 | 586 |
| ท่านาค | 549 | 560 | 570 | 567 | 559 | 550 | 558 |
| เกาะ | 523 | 538 | 550 | 551 | 553 | 540 | 550 |
| ป่าลาน | 503 | 497 | 492 | 501 | 512 | 515 | 516 |
| ป่าแดง | 401 | 400 | 403 | 408 | 405 | 409 | 414 |
| หนองช้าง | 342 | 340 | 348 | 348 | 352 | 360 | 355 |
| ทุ่งแพ่ง | 256 | 263 | 263 | 260 | 258 | 262 | 273 |
| ท่าควาย | 249 | 248 | 254 | 254 | 257 | 252 | 253 |
| *ทบ.กลาง | 1 | 1 | 1 | 1 | 44 | 40 | 41 |
| รวม | 8,185 | 8,249 | 8,362 | 8,433 | 8,508 | 8,564 | 8,622 |
สถานีรถไฟคาวางูจิโกะ

สถานีรถไฟคาวางูจิโกะ (ญี่ปุ่น: 河口湖駅; โรมาจิ: Kawaguchiko-eki; ทับศัพท์: คาวางูจิโกะ-เอะกิ) เป็นสถานีรถไฟปลายทางของททางรถไฟสายฟูจิคีวโก ในจังหวัดยามานาชิ ซึ่งเป็นทางรถไฟที่นักท่องเที่ยวนิยมโดยสารเพื่อชมทัศนียภาพของภูเขาไฟฟูจิ นอกจากนี้ ยังมีแหล่งท่องเที่ยวอื่นๆตั้งอยู่ไม่ไกลจากสถานี อันได้แก่ ทะเลสาบคาวางูจิ, กระเช้าลอยฟ้าภูเขาคาชิคาชิ เป็นต้น นอกจากนี้ยังมีรถเมล์วิ่งรอบทะเลสาบด้วยระยะทาง 6.6 กิโลเมตรให้บริการที่สถานีแห่งนี้ด้วย
การเดินทางด้วยรถไฟจากสถานีโตเกียวถึงสถานีนี้ใช้เวลาราว 2-3 ชั่วโมง หรือนั่งรถบัสปรับอากาศจากสถานีรถไฟชินจูกุใช้เวลาราว 2 ชั่วโมงเศษ
ลำดับสถานี

| «> สายฟูจิคีวโก | «> สายฟูจิคีวโก | ขบวนรถ> สายฟูจิคีวโก | »> สายฟูจิคีวโก | »> สายฟูจิคีวโก |
| --- | --- | --- | --- | --- |
| ฟูจิกีว-ไฮแลนด์ |   | ฟูจิซัง ทกกีว |   | ปลายทาง |
| ฟูจิกีว-ไฮแลนด์ | ฟูจิกีว-ไฮแลนด์ | ฟูจิ โทซัง เด็นชะ | ปลายทาง | ปลายทาง |
| ฟูจิกีว-ไฮแลนด์ | ฟูจิกีว-ไฮแลนด์ | ธรรมดา | ปลายทาง | ปลายทาง |
แหล่งข้อมูลอื่น

Fujikyu Railroad information
Fujikyuko Train Timetable (ญี่ปุ่น)
Mt. Fuji Bus Access (Fujikyu Bus) เก็บถาวร 2013-04-06 ที่ เวย์แบ็กแมชชีน